
Pressemelding Totalforsvarsøvelsen «Grenskraft 2026»   

[bookmark: _Hlk213236552]Første store sivilmilitære øvelse mellom Norge og Sverige etter at Sverige ble medlem av NATO 

Grenskraft 2026 er en totalforsvarsøvelse som arrangeres i Norge og Sverige. Den 20. oktober vil øvelsen skje i Trysil og den 21. oktober i Eda kommune, grenseområdet til Eidskog og Kongsvinger. Om lag 2000 deltakere fra Forsvaret, nødetater, kommuner og andre beredskapsaktører vil delta. Øvelsen arrangeres av Grenseredningsrådet og er en del av Totalforsvarsåret 2026.
Norge står i sin mest alvorlige sikkerhetspolitiske situasjon siden andre verdenskrig og Totalforsvarets evne til å imøtekomme den økte trusselen må styrkes. Totalforsvaret er samfunnets samlede evne til å håndtere sikkerhetspolitiske kriser og krig, og 2026 er pekt ut som totalforsvarsåret der vi har økt fokus på å styrke denne evnen. 
Bakgrunnen for øvelsen er den alvorlige sikkerhetspolitiske situasjonen i Europa, med økt risiko for hybride trusler, cyberangrep og sabotasje mot kritisk infrastruktur.  Scenarioet tar utgangspunkt i en sikkerhetspolitisk krise der Norge og Sverige må samarbeide om å håndtere hendelser som berører samfunnssikkerhet og kritiske funksjoner på tvers av landegrensen.
Hensikten med øvelsen er å styrke samarbeidet mellom sivile og militære aktører i Norge og Sverige. Det skal øves på samvirke, vertslandsstøtte og håndtering av hendelser høyt i krisespekteret. Øvelsen skal også bidra til økt forståelse for hverandres kapasiteter og avdekke juridiske og praktiske utfordringer ved grenseoverskridende samarbeid. Sveriges medlemskap i NATO gir nye muligheter for tettere forsvarssamarbeid.
Øvingsdager
Tirsdag 20. oktober øves det i Trysil kommune. Øvelsesområdet vil hovedsaklig være i området ved Flermoen. Fv. 2168/Flermovegen vil være stengt i perioder. Det vil være mye aktivitet her fordi nødetater, politi, brann og redning er med og øver. Kommunens kriseledelse øver og legesenteret og helsestasjonen vil være stengt denne dagen, men åpen for akutte tilfeller. Det vil kunne være redusert kapasitet også innen andre tjenesteområder. Evakuert- og pårørendesenter vil bli øvd på Radisson Blue Hotell i Trysil.
Onsdag 21. oktober skal det øves fysisk på grensa mot Sverige ved Morokulien i Eidskog kommune. Øvelsesområdet skal være på svensk side i Eda kommune. Det vil bli en del aktivitet og trafikk i nærområdene med kjøretøy og personell fra både nødetatene, Heimevernet og andre aktører gjennom hele formiddagen. 
Det kan bli noe redusert kapasitet på servicetorgene på øvelsesdagen i Kongsvinger- og Eidskog kommune.
Dette er en øvelse som kan ha interesse for fremmede makter. Hvis du ser aktivitet som du tenker ikke har noe med øvelsen å gjøre. Ring da 02800.
Invitasjon til media om deltakelse og pressekonferanse
Media inviteres til å følge én eller begge øvingsdagene. Ta kontakt med presseansvarlig for nærmere informasjon om tid og sted for aktuelle hendelser.
20. oktober kl. 11.30-12.00 vil statsforvalter Knut Storberget og landshövding Helena Höij på Østby være tilgjengelige for pressen ved Østby samfunnshus. 
21. oktober kl. 11.00 arrangeres pressekonferanse for hele øvelsen i Grensetjenestens lokaler på Morokulien, med deltakelse fra militære ledere og representanter fra Statsforvalter og Landshövding.

Pressekontakt: 
Statsforvalteren i Innlandet:
Lisbeth B. Huse tlf. 99488278 lisbeth.b.huse@statsforvalteren.no

Presse- og informasjonsoffiser Stine S. Skjæret, tlf 90211346 stine.s.skjaeret@annomuseum.no


Disse deltar på øvelsen:
Norske aktører
110, 112 og 113 sentralene
Ambulansetjensten, Sykehuset Innlandet/Elverum sykehus
Oslo Universitetssykehus
Glåmdals brannvesen
Innlandet fylkeskommune
Kommunene Eidskog, Kongsvinger, Trysil
Midt-Hedmark Brann og Redningsvesen
Norsk Folkehjelp
Opplandske Heimevernsdistrikt HV-05
Innlandet politidistrikt
Røde Kors Innlandet
RVTS Øst
Sivilforsvarsdistrikt Hedmark
Statsforvalteren Innlandet
Statens vegvesen, Veitrafikksentralen
Tolletaten
[bookmark: _Toc240548511]Svenska aktörer
Försvarsmakten: Militärregion Väst, Militärregion Mitt, Dalaregementet Militärbas Falund
Hemvärnet: Hemvärnsbataljon 19, Örebro- och Värmlandsgruppen och Dalregementsgruppen
Kommunerna Malung-Sälen, Arvika, Eda och Årjäng
Lokalpolisområde Arvika
Länsstyrelsen Värmland och Länsstyrelsen Dalarnas län
Mellersta civilområdets kansli
Polisregion Bergslagen 
Räddningsregion Bergslagen
Region Dalarna och Region Värmland
SOS Alarm
Trafikverket
Älvdalens kommun (observatörer)

